[pic] | KOMISIJA EVROPSKIH SKUPNOSTI |

Bruselj, 6.12.2006

COM(2006) 797 konč.

2004/0055 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o določitvi postopka za evropski plačilni nalog

O SPREMEMBAH PREDLOGA KOMISIJEv skladu s členom 250(2) Pogodbe ES

2004/0055 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o določitvi postopka za evropski plačilni nalog

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament na drugi obravnavi. Komisija v nadaljevanju podaja svoje mnenje o 2 spremembah, ki ju predlaga Parlament.

2. Ozadje

Komisija je 19. marca 2004 sprejela predlog Uredbe Evropskega parlamenta in Sveta o določitvi evropskega postopka za plačilni nalog[1]. Predlog je bil 19. marca 2004 poslan Parlamentu in Svetu. Evropski ekonomsko-socialni odbor je svoje mnenje o predlogu[2] podal 9. februarja 2005. Evropski parlament je predlog posredoval dvema svojima odboroma, Odboru za pravne zadeve (odgovoren za poročilo) ter Odboru za državljanske svoboščine, pravosodje in notranje zadeve (za mnenje). Odbor za državljanske svoboščine, pravosodje in notranje zadeve je sprejel mnenje 13. junija 2005. Odbor za pravne zadeve je sprejel poročilo 14. julija 2005. Evropski parlament je na plenarnem zasedanju 13. decembra 2005 sprejel svoje mnenje na prvi obravnavi. Svet je sprejel svoje skupno stališče 30. junija 2006. Komisija je sprejela sporočilo o skupnem stališču Sveta 4. julija 20076[3]. Evropski parlament je sprejel svoje mnenje na drugi obravnavi 25. oktobra 2006[4]. Cilj tega mnenja sta dve spremembi osnutka Uredbe.

3. Namen predloga

Hitra izterjava neporavnanih dolgov, katerih utemeljitev ni vprašljiva, je najvišjega pomena za gospodarske subjekte v Evropski uniji in pravilno delovanje notranjega trga. Pravni okvir, ki upniku ne jamči dostopa do hitre poravnave nespornih zahtevkov, lahko slabim dolžnikom dovoli določeno stopnjo nekaznovanosti in tako pomeni spodbudo za namerno zadržanje plačil v lastno korist. Zamujena plačila so glavni razlog za insolventnost, ki grozi obstoju podjetij, zlasti malih in srednjih, ter povzroča izgubo številnih delovnih mest.

Če je treba celo za izterjavo nespornih dolgov uporabiti dolgotrajne, okorne in drage sodne postopke, to neizogibno poslabša te škodljive gospodarske učinke. Ta položaj za sodne sisteme držav članic pomeni večstranski izziv. Bistvenega pomena je postalo, da se na najzgodnejši možni stopnji postopkov loči resnično sporne zadeve od tistih, kjer ni resnega pravnega spora. Takšno razlikovanje je nujen, vendar ne zadosten pogoj za učinkovito rabo omejenih sredstev, dodeljenih sodiščem. Omogoča jim, da se osredotočijo na sporni postopek in izrečejo sodbo v razumnem roku. Vendar se želeni rezultat lahko doseže le, če je na voljo hiter in učinkovit postopek za obravnavo nespornih zahtevkov.

Cilj predloga je oblikovati enoten mehanizem za izterjavo nespornih denarnih zahtevkov v vsej Evropski uniji, ki bo hiter in učinkovit.

4. Mnenje Komisije o spremembah, ki ju predlaga Evropski parlament

4.1. Spremembe, ki jih Komisija sprejme

- Komisija sprejema spremembo Evropskega parlamenta v standardnem obrazcu A, katere cilj je premik obvestila o jezikih iz smernic za standardni obrazec na zgornji del tega obrazca.

- Komisija prav tako sprejema spremembo Evropskega parlamenta v členu 31 glede uresničevanja izvedbenih pooblastil in določa, da se uporabi nov regulativni postopek s pregledom, kakor ga je določil Sklep Sveta 2006/512 z dne 22. julija 2006 o spremembah Sklepa 1999/468.

5. Sklepna ugotovitev

V skladu s členom 250(2) Pogodbe ES Komisija spremeni svoj predlog, kot je navedeno zgoraj.

[1] COM(2004) 173 konč., 19. 3. 2004, in COM(2004) 173 konč./3, 25. 5. 2004.

[2] CESE/2005/133,UL C 221, 8.9.2005, str. 77.

[3] COM(2006) 374 konč., 7. 7. 2006.

[4] P6_TA(2006)0440.